รัฐมนตรีประจำสำนักนายกรัฐมนตรี เปิดเผย นายกรัฐมนตรีให้ ครม.เตรียมข้อมูลชี้แจงหากถูกพาดพิง ในการอภิปรายทั่วไปฯ 18 กันยายนนี้
รัฐมนตรีประจำสำนักนายกรัฐมนตรี เปิดเผย นายกรัฐมนตรีให้ ครม.เตรียมข้อมูลชี้แจงหากถูกพาดพิง ในการอภิปรายทั่วไปฯ 18 กันยายนนี้ นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวถึงการเตรียมความพร้อมในการเปิดอภิปรายทั่วไป โดยไม่ลงมติ ประเด็นการถวายสัตย์ปฎิญาณฯ ในวันที่ 18 กันยายนนี้ ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กำชับในที่ประชุมคณะรัฐมนตรี ว่าให้รัฐมนตรีและกระทรวงต่างๆ เตรียมข้อมูลเพื่อชี้แจงหากถูกอภิปรายพาดพิง เพราะในการอภิปรายครั้งนี้ ไม่ใช่เพียงประเด็นการถวายสัตย์ฯ เท่านั้น แต่สมาชิกจะสอบถามประเด็นที่รัฐบาลไม่ชี้แจงที่มาของการใช้งบประมาณต่างๆ ของรัฐบาลด้วย ทั้งนี้จะมีสำนักงบประมาณ คณะกรรมการกฤษฎีกา และหน่วยงานอีก 2-3 หน่วยงานไปให้ข้อมูลที่สภาฯด้วยส่วนคดีเงินทอนวัด ที่พระชั้นผู้ใหญ่ได้รับการประกันตัวและออกมาสู้คดี แต่ยังไม่ได้เปล่งวาจาสึก ยังคงสมณเพศปกติได้หรือไม่ นายเทวัญ กล่าวว่า จากที่ได้สอบถามทางสำนักงานพระพุทธศาสนาแห่งชาติ ได้ชี้แจงมาว่า เมื่อพระได้เข้าเรือนจำแล้ว ก็เท่ากับว่าต้องสึกและขาดจากการเป็นพระ และเมื่อได้รับการประกันตัวมาสู้คดี เท่ากับว่าสมณเพศขาดไปแล้ว ส่วนสมณศักดิ์ คือ ยศ เป็นเรื่องของพระราชอำนาจนายเทวัญ กล่าวถึงกรณีนักศึกษาวาดภาพพระพุทธรูปอุลตร้าแมน ที่ขณะนี้มีกลุ่มชาวพุทธพลังแผ่นดิน แจ้งความต่อกองปราบปราม เพื่อดำเนินคดีกับนักศึกษาว่า เรื่องนี้นักศึกษาคงไม่ได้มีเจตนาอะไร และน่าจะคิดในมุมสร้างสรรค์ แต่รู้เท่าไม่ถึงการณ์ ซึ่งเด็กได้ออกมาขอโทษแล้ว ก็น่าจะให้อภัยกัน แต่ได้กำชับกับทางสำนักพุทธฯไปว่า หากมีการประกวดในลักษณะเช่นนี้อีก ให้คณะกรรมการพิจารณาให้รอบคอบ